International Airlines Group

International Airlines Group, ofte forkortet til IAG, er et britisk-spansk multinasjonalt holdingselskap med sitt operative hovedkvarter i London, England, Storbritannia og registrert i Madrid, Spania. Det ble dannet i januar 2011 ved en sammenslåing av British Airways og Iberia, begge nasjonale flyselskaper, henholdsvis i Storbritannia og Spania med British Airways som har 55% i det nyopprettede selskapet. Det er det sjette største flyselskapet i verden, og genererte 18,27 milliarder pund i inntekter i 2015. Selskapet er notert på London Stock Exchange og Madrid-Børsen.

Historie 
British Airways og Iberia signerte en foreløpig fusjonsavtale i november 2009. I april 2010 signerte British Airways og Iberia en full fusjonsavtale, med en beregnet sluttdato for sent i 2010, med forbehold om den nødvendige statlige godkjennelse. Fusjonen mellom British Airways og Iberia ble fullført 21. januar 2011, og aksjene i det nye holdingselskapet, IAG ble omsatt i London og Madrid fra 24. januar.
I mars 2011 avtalte IAG kjøp av åtte Airbus A330-300 for bruk på Iberias langdistanseruter. Den 6. oktober 2011 opprettet IAG Iberia Express, et nytt lavkost flyselskap til å operere på korte-og mellomlange ruter fra IAGs Madrid hub og mate Iberias langdistanseruter. Iberia Express begynte sin virksomhet 25. mars 2012.

Den 4. november 2011 overtok IAG British Midland International (BMI) fra Lufthansa for en ukjent sum, i en avtale som ville øke IAGs andel av slots på Heathrow airport fra 45% til 54%.

Den 8. november 2012 tilbød IAG å kjøpe Vueling, et spansk lavkost flyselskap, basert i Barcelona. Tilbudet var 7 euro per ordinære aksje. IAG tok kontroll over Vueling 26. april 2013.

I april 2013 bekreftet IAG konvertering av opsjon til kjøp av 18 Boeing 787 Dreamliners i en avtale verdt rundt 4,5 milliarder pund. Flyene er planlagt å erstatte noen av British Airways flåte av Boeing 747 mellom 2017 og 2021. Den 16. oktober 2013 avduket Iberia et nytt utvendig dekor for bruk fra slutten av november 2013.

På Farnborough Air Show 2014 konverterte IAG en opsjon på 20 Airbus A320neo-fly til fast ordre som for tiden er ment å erstatte 21 kortdistanse British Airways-fly.

I januar 2015 la IAG frem et bud på 1 milliard pund for Aer Lingus. Dette var forventet å bli akseptert, etter at to tidligere tidligere bud var blitt avvist. I mai 2015 sa den Irske regjeringen seg enige å selge sin eierandel i Aer Lingus til IAG, Avtalen ble gjennomført 18. august 2015.
I april 2016 ble det annonsert at Qatar Airways hadde økt sin andel i IAG fra 9.99% til nær 12%. I mai 2016 økte Qatar Airways sin eierandel til 15.01%.

Organisasjon

Oversikt 
IAGs operative hovedkvarter, som kontrollerer forvaltningen av både britiske og spanske datterselskap ligger i Waterside i Harmondsworth, London. IAG i Spania ligger i Sociedad Anónima, hvor selskapets styremøter avholdes, og er registrert i Spania for skatte-og avgiftsformål.

Divisjoner, datterselskaper og kjeder 

  Aer Lingus
  Aer Lingus Regional (franchise)
  British Airways
  BA CityFlyer
  OpenSkies
  Comair (18% andel)
  Sun Air of Scandinavia (franchise)
  IAG Cargo 
 Iberia
  Air Nostrum (franchise, opererer som Iberia Regional)
  Iberia Express
  Level
  Vueling
  Avios Group, opererer IAG frequent-flyer programme

Operasjoner 
Iberia, British Airways, Aer Lingus og Vueling opererer under sitt eget merkenavn.  hadde IAG totalt 464 fly med 150 fly i ordre og i overkant av 110 opsjoner. Den mest populære typen er Airbus A320 - serien, med en kombinert flåte av 226 fly. Hele selskapet betjener rundt 200 destinasjoner.

Lojalitetsprogram 
IAG driver Avios frequent flyer program, kjent som Air Miles frem til 16. november 2011. Avios poeng gjelder for Iberia, British Airways og flybe, og kan også brukes for reiser innen Oneworld alliansen

Referanser 

Selskaper etablert i 2011
Spanske selskaper